
PARLAMENTUL ROMÂNIEI

CAMERA DEPUTAŢILOR
	 COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti 22.03. 2011              

 Pl – x  879/2010                   


AVIZ
asupra propunerii legislative pentru modificarea Legii nr. 46/2008 – Codul silvic
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii nr. 46/2008 – Codul silvic, trimisă cu adresa nr. Pl-x 879 din 21 decembrie 2010 şi înregistrată cu nr. 31/1286 din 22 decembrie 2010.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională. 

Senatul, în calitate de primă Cameră sesizată, a respins propunerea  legislativă la data de 15 decembrie 2010.
Potrivit prevederilor art.61 din Regulamentul Camerei Deputaţilor, republicat, Comisia a dezbătut iniţiativa legislativă  în şedinţa din  22 martie 2011.
Propunerea legislativă are ca obiect de reglementare modificarea Legii nr. 46/2008 – Codul silvic, intervenţiile legislative vizând ca fondul forestier proprietate publică sau privată a unităţilor administrativ – teritoriale să se administreze pe bază de contracte încheiate cu ocoalele silvice din Cadrul Regiei Naţionale a Pădurilor – Romsilva.
Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ nr. 1144 din 22 septembrie 2010 şi punctul de vedere al Guvernului, transmis cu adresa nr. 2840 din 12 noiembrie 2010, prin care nu susţine adoptarea acestei iniţiative legislative.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a acestei iniţiative legislative, întrucât, propunerea legislativă nu prevede măsuri tranzitorii, care, potrivit art. 26 din Legea nr. 24/2000 privind normele de tehnică legislativă pentru elaborarea actelor normative, republicată, trebuie să se reglementeze “soluţii legislative pentru situaţii tranzitorii, în cazul în care prin noua reglementare sunt afectate raporturi sau situaţii juridice născute sub vechea reglementare, dar care nu si-au produs în întregime efectele până la data intrării în vigoare a noii reglementări.
În raport de obiectul şi conţinutul reglementării,  propunerea legislativă face parte din categoria legilor ordinare. 
                                PREŞEDINTE,                                         SECRETAR,

                                 Daniel BUDA                                 Gabriel ANDRONACHE
  Consilier,  Iuliana Fuiorea
_1283583422.unknown

